FI
3.7.2023
Euroopan unionin virallinen lehti
C 235/3
2) Asetuksen N:o 765/2008 20 ja 22 artiklaa, direktiivin 2001/95, sellaisena kuin se on muutettuna asetuksella N:o 765/2008, 12 artiklaa ja liitettä II sekä täytäntöönpanopäätöksen 2019/417 liitettä, kun niitä luetaan Euroopan unionin perusoikeuskirjan 47 artiklan valossa, on tulkittava siten, että asetuksen N:o 765/2008 22 artiklan nojalla tehdyssä ilmoituksessa tarkoitettujen tuotteiden maahantuojan kaltaisella talouden toimijalla, joka ei ole kyseisen ilmoituksen taustalla olevan toimenpiteen adressaatti ja jonka intresseille mainitun ilmoituksen epätäydellisyys saattaa aiheuttaa vahinkoa, on oltava käytettävissään oikeussuojakeino ilmoittavassa jäsenvaltiossa, jotta kyseistä jäsenvaltiota voidaan vaatia täyttämään sille tältä osin kuuluvat velvollisuudet.
(1)
EUVL C 37, 24.1.2022.
Unionin tuomioistuimen tuomio (kahdeksas jaosto) 17.5.2023 (ennakkoratkaisupyyntö, jonka on esittänyt Landgericht Essen – Saksa) – DC v. HJ (Asia C-97/22 (1), DC (Peruuttaminen sopimuksen täyttämisen jälkeen)) (Ennakkoratkaisupyyntö – Kuluttajansuoja – Direktiivi 2011/83/EU – 14 artiklan 4 kohdan a alakohdan i alakohta ja 5 kohta – Peruuttamisoikeus muualla kuin elinkeinonharjoittajan toimitiloissa tehtyjen sopimusten osalta – Asianomaista elinkeinonharjoittajaa koskevat tiedonantovelvollisuudet – Kyseinen elinkeinonharjoittaja ei ole antanut tietoa kuluttajalle – Peruuttamiseen liittyvät kuluttajan velvollisuudet – Peruuttaminen sopimuksen täyttämisen jälkeen – Seuraukset) (2023/C 235/03) Oikeudenkäyntikieli: saksa Ennakkoratkaisua pyytänyt tuomioistuin Landgericht Essen
Pääasian asianosaiset Kantaja: DC Vastaaja: HJ
Tuomiolauselma Kuluttajan oikeuksista, neuvoston direktiivin 93/13/ETY ja Euroopan parlamentin ja neuvoston direktiivin 1999/44/EY muuttamisesta sekä neuvoston direktiivin 85/577/ETY ja Euroopan parlamentin ja neuvoston direktiivin 97/7/EY kumoamisesta 25.10.2011 annetun Euroopan parlamentin ja neuvoston direktiivin 2011/83/EU 14 artiklan 4 kohdan a alakohdan i alakohtaa ja 5 kohtaa on tulkittava siten, että niissä vapautetaan kuluttaja velvollisuudesta maksaa muualla kuin elinkeinonharjoittajan toimitiloissa tehdyn sopimuksen perusteella suoritetut palvelut, jos elinkeinonharjoittaja ei ole toimittanut kuluttajalle kyseisen 14 artiklan 4 kohdan a alakohdan i alakohdassa tarkoitettuja tietoja ja jos kuluttaja on käyttänyt peruuttamisoikeuttaan kyseisen sopimuksen täyttämisen jälkeen.
(1)
EUVL C 165, 19.4.2022.